**KLAIPĖDOS MIESTO SAVIVALDYBĖS**

**SUBALANSUOTO TURIZMO SKATINIMO IR VYSTYMO PROGRAMOS (Nr. 02) APRAŠYMAS**

|  |  |
| --- | --- |
| **Biudžetiniai metai** | 2019-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | Subalansuoto turizmo skatinimo ir vystymo programa | **Kodas** | **02** |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui  | **Kodas** | **01** |
| **Programos tikslas** | Skatinti atvykstamąjį ir vietinį turizmą, stiprinant miesto turistinį patrauklumą bei didinant Klaipėdos miesto konkurencingumą tiek tarptautinėse, tiek vidinėse turizmo rinkose | **Kodas** | **01** |
| **Tikslo įgyvendinimo aprašymas:** **01 uždavinys. Plėtoti vandens turizmą.**Toliau bus siekiama stiprinti Lietuvos, kaip jūrinės valstybės, statusą, gerinti Klaipėdos miesto ir uosto įvaizdį pasaulyje, skatinti vandens turizmą. Plėtojant vandens turizmą išskiriamos dvi kryptys – *kruizinių laivų* ir *burlaivių* pritraukimas į Klaipėdą ir jų aptarnavimo kokybės užtikrinimas. *Kruizų ir regatų organizavimas, vandens turizmo rinkodaros vykdymas*.Kruizinės laivybos plėtojimo srityje siekiama aktyviai dalyvauti kruizinių laivų asociacijų, tokių kaip „Cruise Baltic“, veikloje, kuriant bendrą rinkodaros sistemą, organizuoti Klaipėdos miesto ir uosto pristatymą kruizinio turizmo svetainėse, tarptautinėse kruizinės laivybos parodose, leisti ir platinti informacinius leidinius (anglų, rusų ir vokiečių kalbomis), pristatančius Klaipėdos miesto ir uosto kruizinio turizmo galimybes ir produktus. Kruizinės laivybos plėtrą kiekvienais metais remia Klaipėdos valstybinio jūrų uosto direkcija (KVJUD), tačiau Klaipėdos miesto savivaldybės indėlis yra labai svarbus, siekiant sukurti patrauklią laisvalaikio veiklos infrastruktūrą kruizinių laivų turistams. 2018 metais Klaipėdos uostą aplankė 58 kruiziniai laivai (2017 m. – 63), jais atplaukė 69 700 kruizinių turistų (2016 m. – 74 700). Palyginti su 2017 metais, rodiklis nežymiai svyruoja. *Projekto „Pietų Baltijos krantas – ilgalaikių laivybos krypčių tarp šalių kūrimas MARRIAGE bendradarbiavimo tinklų pagrindu“ įgyvendinimas.*Projektas vykdomas kartu su Klaipėdos r., Šilutės r., ir Neringos m. savivaldybėmis. Projekto pagrindinis partneris yra Klaipėdos rajono savivaldybės administracija. Klaipėdos miesto savivaldybė įgyvendina projekto veiklas, vykdydama informacijos sklaidą apie Smiltynės jachtklubo ir Pilies uostelio galimybes įvairiomis rinkodaros priemonėmis. 2019 m. planuojama parengti galimybių studiją „Dėl laivybos kliūčių šalinimo Kuršių mariose“, įrengti informacijos tašką (centrą) Smiltynės jachtklube, sudalyvauti dviejose tarptautinėse laivybos parodose.**02 uždavinys. Plėtoti turizmo informacinę sistemą.***Klaipėdos miesto turizmo informacinės sistemos plėtojimas.* Turizmo produktų ir paslaugų įvairovė didina miesto ir uosto turizmo konkurencingumą, todėl bus tęsiamas informacinės sistemos tobulinimas, ieškoma informacinių kanalų, kuriais būtų galima pristatyti Klaipėdos miesto kultūros ir gamtos objektus, miesto vietoves, išryškinant kultūrinę, pažintinę bei rekreacinę miesto vertę, paslaugų kokybę, galimybę įdomiai praleisti laiką visu sezono laikotarpiu.*Klaipėdos miesto turizmo galimybių pristatymas tarptautinėje erdvėje.* Siekiant formuoti Klaipėdos miesto įvaizdį tarptautinėje erdvėje (tikslinių rinkų šalyse) planuojama tęsti dalyvavimą 6 *tarptautiniuose renginiuose*, kaip pvz., „Vakantiebeurs“ (Nyderlanduose), „Destinations: the holiday and travel show“ (Didžiojoje Britanijoje, Londone), „Balttour“ (Latvijoje), „Tourest“ (Estijoje), „Reisen“ (Vokietijoje), „Otdych“ (Baltarusijoje), taip pat sudalyvauti *4 verslo misijose* – Švedijoje (Stokholme), Lenkijoje (Varšuvoje), Rusijoje (Maskvoje ar Peterburge) ir Ukrainoje (Odesoje, Kijeve ar Lvove). Rengiantis dalyvati tarptautinėse parodose ir verslo misijose, reikia išleisti atnaujintą Klaipėdos miesto ir regiono turizmo galimybes ir produktus pristatantį leidinį, lankytinų vietų turistinį gidą. Šie leidiniai yra platinami parodų dalyviams.*Klaipėdos miesto turizmo galimybių pristatymas nacionalinėje erdvėje.* Aktyvinant ne tik tarptautinį, bet ir vietinį turizmą, Klaipėdos miestas kasmet dalyvaujaVilniuje vykstančiose  *nacionalinėse parodose* – „Convene“ ir „Adventur“ bei miestų šventėse – Klaipėdos Jūros šventėje, Kauno Hanzos dienose, Vilniaus Sostinės dienose. *Nemokamos informacijos teikimas turistams bei turistines paslaugas teikiantiems subjektams.* Turizmo informacijos teikimas yra pagrindinė priemonė, skatinanti atvykusius turistus ilgiau pasilikti vietovėje bei naudotis joje teikiamomis paslaugomis. Svarbiausias vaidmuo tenka nemokamos informacijos teikimui turistams ir turistines paslaugas teikiantiems subjektams. Tuo tikslu nemokamai bus platinami informaciniai-reklaminiai leidiniai, žemėlapiai, atnaujinamos informacinės sistemos (e. interaktyvių stendų ir e. svetainės www.klaipedainfo.lt) bei užtikrinamas jų funkcionavimas. *Naujų turizmo krypčių paslaugų ir priemonių sukūrimas ir plėtojimas.* Klaipėdos miesto turizmo rinkodaros ir komunikacijos strategijoje bei Klaipėdos ekonominės plėtros strategijoje iki 2030 metų yra nustatytos turizmo skatinimo kryptys, kurių svarbiausios – *aktyvusis ir konferencinis bei jūrinis ir sveikatinimo turizmas.* Siekiant šiomis kryptimis skatinti turizmą ir siekti vis didėjančio turistų skaičiaus augimo, 2018 m. buvo suformuotas paslaugų paketas, siūlantis naujas turizmo galimybes pristatyti naudojant interaktyvias priemones. 2019 m. planuojama įsigyti instaliacijos paslaugą – 2 interaktyvias mobilias parodų priemones (sensorinį dviratį su Klaipėdos miesto interaktyviu žemėlapiu ir vaizdais, sensorinį rinkos tyrimo prietaisą, matuojantį parodų dalyvių pasitenkinimo lygį matomais virtualiais vaizdais), sukurti mobiliąją programėlę, kuri pristatytų Klaipėdos miesto turizmo galimybes, įsigyti reprezentatyvią atributiką.*Patrauklių turistinių maršrutų kūrimas ir plėtojimas.* Klaipėdos turizmo ir informacijos centras siūlo 12 teminių ekskursijų, tačiau ne visos ekskursijos išlieka patrauklios tiek vietos, tiek užsienio turistams. Siekiant nesustoti ir išryškinti miesto pažintinę vertę, 2019 m. planuojamasukurti turistinį maršrutą „Via regia“ (karalienės Luizės ir pašto keliais). *Priemonių, skatinančių klaipėdiečius būti miesto ambasadoriais, įgyvendinimas.* 2019 metais užsibrėžta sukurti socialinę paskyrą „*Didžiuojuosi, kad esu klaipėdietis*“ ir suorganizuoti bendrojo ugdymo mokyklose besimokantiems vaikams gidų mokyklėles, sukurti interaktyvius žaidimus moksleiviams.*Klaipėdos miesto turizmo informacinės sistemos projektų įgyvendinimas.*2019 m. tęsiami *keturi* 2014–2020 m. Europos Sąjungos fondų lėšomis finansuojami projektai: *- „Gynybinio ir gamtos paveldo keliai“*. Projektassusijęs su turizmo e. rinkodaros priemonių tinklo išplėtojimu ir modernių techninių sprendimų diegimu (pvz., elektroninių naujienlaiškių, mobilių reklaminių vaizdo filmukų, el. leidinių, 3D turų sukūrimu ir įdėjimu į išmaniuosius įrenginius);-„*Baltijos jūros turizmo centras*“. Projektu bus siekiama sukurti bendrą turizmo informacijos sistemą visame Pietų Baltijos jūros regione“; - *„Savivaldybes jungiančių turizmo trasų ir turizmo maršrutų informacinės infrastruktūros plėtra“.* Įgyvendinant projektą, 2019 m. planuojama įrengti 59 ženklinimo infrastruktūros objektus – kryprodes su krypties rodyklėmis, kelio ženklus „Krypties rodyklė į lankytiną vietą“, informacinius stendus su žemėlapiu, krypties rodykles su įvažiavimo į Klaipėdos miestą vietomis, informacinius stendus-kolonas, rodyklių komplektus;- „*Turizmo informacinės infrastruktūros sukūrimas ir pritaikymas neįgaliųjų poreikiams pietvakarinėje Klaipėdos regiono dalyje*“. Šis projektas orientuotas į turistus, turinčius regos negalią. Įgyvendinus projektą, 2019 m. mieste bus įrengti 25 ženklinimo infrastruktūros objektai (bareljefinė 3D plokštė – žemėlapis, informaciniai stendai didesniu šriftu ir Brailio raštu, nurodomieji krypties ženklai neįgaliesiems). |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2018 (faktas) | 2019  | 2020 | 2021 |
| Klaipėdoje apsilankančių turistų skaičiaus didėjimas, proc. | Investicijų ir ekonomikos departamentas | 8 | 10 | 10 | 10 |
| Visų Klaipėdos miesto apgyvendinimo įstaigų užimtumo pokytis, proc. | Investicijų ir ekonomikos departamentas | 9 | Didė-jantis | Didė-jantis | Didė-jantis |
|  |
| **Programos tikslas** | Plėtoti viešąją aktyvaus poilsio ir turizmo infrastruktūrą | **Kodas** | **02** |
| **Tikslo įgyvendinimo aprašymas:** **01 uždavinys. Plėtoti turizmo infrastruktūrą.** Siekiant harmoningai atnaujinti ir pritaikyti turizmui bei kultūros poreikiams Klaipėdos piliavietės teritoriją, 2019 m. pradėtas projekto „*Klaipėdos pilies ir bastionų komplekso restauravimas ir atgaivinimas*“ II etapas. Planuojama pradėti rengti Pilies didžiojo bokšto atkūrimo techninį projektą ir ateityje jį atkurti. Lygiagrečiai planuojami darbai istorinių laivų krantinių atkūrimui šalia Klaipėdos piliavietės, 2019 m. bus atliekama ekspertizės paslauga su techninio svorio įvertinimu, paaiškėjus projekto vertei ir nusprendus krantines tvarkyti, reikės įrengti vandentiekio ir elektros tinklus, pastatyti pontoną, įrengti nusileidimą prie laivų.  2019–2020 m. bus tęsiamas projekto „*Bastionų komplekso (Jono kalnelio) ir jo prieigų sutvarkymas, sukuriant išskirtinį kultūros ir turizmo traukos centrą bei skatinant smulkųjį ir vidutinį verslą“* įgyvendinimas. Projektu siekiama sutvarkyti viešąsias erdves taikant sumanaus miesto ir universalaus dizaino principus. Projekto pagrindiniai darbai – Bastionų komplekso žemės formavimas, pėsčiųjų ir dviračių takų atnaujinimas, suoliukų, šiukšliadėžių, apšvietimo, keltuvo neįgaliesiems, inžinierinių tinklų į poternas, nuovažų įrengimas, esamų laiptų atnaujinimas, vaikų žaidimo aikštelių ir fontanų įrengimas.2018 m. parengta Smiltynės turizmo ir rekreacijos schema, kurioje numatytas priemonių planas dėl Smiltynės kurortinės teritorijos statuso gavimo bei dėl šios teritorijos, kaip turistų traukos objekto, plėtros iniciatyvų. Smiltynė yra jautri ir išskirtinė teritorija, jau turinti didelius turizmo traukos resursus, todėl 2019 metais pagal parengtą schemą bus teikiama paraiška dėl kurortinės teritorijos statuso Smiltynei suteikimo. Taip pat 2019 m. bus pradėtos įgyvendinti schemoje numatytos priemonės dėl plėtros iniciatyvų – visų pirma planuojama parengti Miško parko koncepciją. 2020 metais planuojama įgyvendinti Miško parko koncepcijos sprendinius.  |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai  |
| 2018 (faktas) | 2019 | 2020 | 2021 |
| Įgyvendinta viešųjų infrastruktūros projektų, vnt. | Investicijų ir ekonomikos departamentas | Pilies ir bastionų komplekso restauravimas ir atgaivinimas (I etapas) | 1 | 1 | 1 |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos; valstybės biudžeto tikslinės dotacijos lėšos; paskolos lėšos; ES struktūrinių fondų ir programų lėšos; kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.2.1 uždavinys. Formuoti strateginius turistų traukos centrus.3.2.2 uždavinys. Skatinti turizmo paslaugų specializaciją. 3.2.3 uždavinys. Gerinti miesto turistinį įvaizdį rinkodaros priemonėmis.3.3.1 uždavinys. Stiprinti jūrinį tapatumą. |

Priedas – 2019–2021 m. Klaipėdos miesto savivaldybės subalansuoto turizmo skatinimo ir vystymo programos (Nr. 02) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_